Diari Oficial de la Generalitat Valenciana


Sumari del DOGV 4523, del 17-06-2003 (2003/7088)

CORRECCIÓ d'errades de la Resolució de 3 de febrer del 2003, del director general per als Recursos Humans, per la qual convoca un concurs general de trasllats per a la provisió de places vacants dels centres de Salut Pública, del grup A, tècnic d'Higiene dels Aliments, funcionaris d'Administració Especial, dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7088


Data del document
:   10-06-2003

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * professió sanitària
    * higiene alimentària
    * concurs administratiu

CORRECCIÓ d'errades de la Resolució de 3 de febrer del 2003, del director general per als Recursos Humans, per la qual convoca un concurs general de trasllats per a la provisió de places vacants dels centres de Salut Pública, del grup A, tècnic d'Higiene dels Aliments, funcionaris d'Administració Especial, dependents de la Conselleria de Sanitat. [2003/X7088]
  
S'ha advertit una errada en els annexos de places de la Resolució de 3 de febrer del 2003, del director general per als Recursos Humans, per la qual convoca un concurs general de trasllats per a la provisió de places vacants dels centres de Salut Pública, del grup A, tècnic d'Higiene dels Aliments, funcionaris d'Administració Especial, dependents de la Conselleria de Sanitat, publicada en el DOGV núm. 4.453, de 05.03.2003. En l'annex II figuren la plaça núm. 070486, corresponent al Centre de Salut Pública de Manises, i la plaça núm. 033051, corresponent al Centre de Salut Pública d'Elx, quan haurien d'haver eixit allistades en l'annex I. Es corregix ara, incorporant ambdues places a l'annex I, i no consta en l'annex II cap lloc cobert en propietat.
  
Atesa la possibilitat que hi haja persones que després d'esta correcció desitgen sol·licitar voluntàriament algun dels dos llocs afectats, que no ho havien fet en el termini atorgat després de la publicació de la convocatòria a causa de la ubicació dels llocs afectats en l'annex II, s'obri nou termini de presentació de sol·licituds de 20 dies hàbils comptats a partir de l'endemà de la publicació de la present correcció d'errades en el Diari Oficial de la Generalitat Valenciana.
  
Este nou termini únicament podrà ser utilitzat per aquells participants voluntaris que amb anterioritat no hagueren participat en esta convocatòria, a causa de la ubicació dels llocs afectats en l'annex II, o que no hagueren sol·licitat algun d'estos llocs i desitgen fer-ho en este moment.
  
Per a la resta s'aplicaran les bases de la convocatòria, publicada per Resolució de 3 de febrer del 2003, del director general per als Recursos Humans, per la qual convoca un concurs general de trasllats per a la provisió de places vacants dels centres de Salut Pública, del grup A, tècnic d'Higiene dels Aliments, funcionaris d'Administració Especial, dependents de la Conselleria de Sanitat (DOGV núm. 4.453, de 05.03.2003).
  
Contra la present correcció d'errades les persones interessades poden interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptats a partir de la publicació de l'acte recorregut, segons que disposen els articles 109 i 116 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com en els articles 8.2.a), 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar recurs de reposició, en el termini d'un mes, de conformitat amb els articles 116 i 117 de la referida Llei 30/92, segons la redacció modificada per la Llei 4/1999.
  
Tot això sense perjuí que s'utilitze qualsevol altre recurs que per al seu dret estime convenient.